section_heading: Povijest korištenja
paragraph_text: Francuska je prve proizvodne inačice Jaguara primila 1973. To su bili jednosjedi Jaguar A s ukupno 160 zrakoplova. Za potrebe obuke pilota, Francuska kupuje i 40 dvosjednih Jaguar E inačica. RAF preuzima prvih 165 jednosjednih Jaguara 1974. zajedno s 35 dvosjednih trenera. Jaguar se izvozio i u nekoliko zemalja. Najveći kupac je Indija koja je kupila 40 zrakoplova te dobila licencu za proizvodnju 100 zrakoplova u svojoj tvrtci Hindustan Aeronautics Limited gdje nose naziv Shamsher. Jaguar International je izvozna inačice koja se izvozila u Ekvador, Nigeriju i Oman.